SAKP hou voet by stuk: Zuma moet gaanAktiviste van die #SaveSouthAfrica-veldtog op 4 April 2017 in Pretoria (Foto: ANA) ŉ Aankondiging deur Jeremy Cronin, adjunkhoofsekretaris van die SAKP, dat die party ten volle die versoek ondersteun dat pres. Jacob Zuma moet bedank, is tydens Ahmed Kathrada se gedenkdiens Donderdag in Kaapstad verwelkom. Cronin, wat in ŉ volgepakte St George’s-katedraal gepraat het, het ook versoek dat die aanbeveling deur die voormalige openbare beskermer Thuli Madonsela, dat ŉ geregtelike kommissie ondersoek moet instel oor alle ooreenkomste tussen staatsentiteite en maatskappye van Zuma se vriende, die Gupta-familie, dadelik geïmplementeer moet word. “Ons versoek ook dat die Guptas se burgerskap en residensiële regte herroep moet word,” het hy gesê. “Ons versoek dat leefstyloudits gedoen moet word op alle ministers, adjunkministers en raadslede van staatsbeheerde maatskappye.” Cronin het gesê die SAKP sal voet by stuk hou wanneer hy met die ANC se top ses vergader – deur hul teleurstelling uit te spreek met onlangse gebeure, waaronder ŉ kabinetskommeling wat gevolg is deur ŉ afgradering na rommelstatus deur ŉ kredietgraderingsagentskap.